CELEX: 32012D0065
Language: lv
Date: 2012-02-02 00:00:00
Title: 2012/65/ES: Komisijas Īstenošanas lēmums ( 2012. gada 2. februāris ) par Russian Maritime Register of Shipping (Krievijas Jūras kuģniecības reģistrs) atzīšanu par klasificēšanas sabiedrību attiecībā uz iekšzemes ūdensceļu kuģiem (izziņots ar dokumenta numuru C(2012) 429)  Dokuments attiecas uz EEZ

4.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 33/7
            
         KOMISIJAS ĪSTENOŠANAS LĒMUMS
   (2012. gada 2. februāris)
   par Russian Maritime Register of Shipping (Krievijas Jūras kuģniecības reģistrs) atzīšanu par klasificēšanas sabiedrību attiecībā uz iekšzemes ūdensceļu kuģiem
   (izziņots ar dokumenta numuru C(2012) 429)
   (Dokuments attiecas uz EEZ)
   (2012/65/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 12. decembra Direktīvu 2006/87/EK, ar ko nosaka tehniskās prasības attiecībā uz iekšējo ūdensceļu kuģiem un atceļ Padomes Direktīvu 82/714/EEK (1), un jo īpaši tās 10. panta 1. punktu un VII pielikuma II daļu,
   pēc apspriešanās ar komiteju, kas minēta 7. pantā Padomes 1991. gada 16. decembra Direktīvā 91/672/EEK par savstarpēju atzīšanu attiecībā uz valstu izdotām kuģu vadīšanas apliecībām kravu un pasažieru pārvadājumiem pa iekšējiem ūdensceļiem (2),
   tā kā:
   
               (1)
            
            
               Ar 2009. gada 25. februāra vēstuli Ungārija iesniedza Komisijai pieteikumu par Russian Maritime Register of Shipping (turpmāk “RS”) atzīšanu par klasificēšanas sabiedrību attiecīgās direktīvas nozīmē. RS ir filiāle Budapeštā (Ungārija).
            
         
               (2)
            
            
               Kopā ar pieteikumu Ungārija iesniedza informāciju un dokumentus, kas nepieciešami, lai pārbaudītu, vai ir izpildīti atzīšanas kritēriji.
            
         
               (3)
            
            
               Kopējā Eiropas Savienības dalībvalstu un Reinas kuģniecības centrālās komisijas (turpmāk “CCNR”) ekspertu sanāksmē par tehniskām prasībām iekšzemes ūdensceļu kuģiem 2009. gada aprīlī tika sarīkota uzklausīšana, kurā uzstājās Ungārijas iestāžu un RS pārstāvji.
            
         
               (4)
            
            
               Ir notikusi apspriešanās ar CCNR sekretariātu, kā minēts Direktīvas 2006/87/EK VII pielikuma II daļas 4) punktā.
            
         
               (5)
            
            
               Komisija novērtēja RS atbilstību Direktīvas 2006/87/EK VII pielikuma I daļā minētajiem kritērijiem un secināja, ka RS tiem atbilst,
            
         IR PIEŅĒMUSI ŠO LĒMUMU.
   1. pants
   Klasificēšanas sabiedrība RS ir atzīta saskaņā ar Direktīvas 2006/87/EK 10. pantu.
   2. pants
   Šis lēmums ir adresēts dalībvalstīm, kuru teritorijā ir Direktīvas 2006/87/EK 1. panta 1. punktā minētie iekšējie ūdensceļi, un Russian Maritime Register of Shipping (Krievijas Jūras kuģniecības reģistram), Ungārijas filiālei, 1 Marcius 15 ter, 1056 Budapest, Hungary.
   
      Briselē, 2012. gada 2. februārī
      
         
            Komisijas vārdā –
         
            priekšsēdētāja vietnieks
         
         Siim KALLAS
      
   
   
      (1)  OV L 389, 30.12.2006., 1. lpp.
   
      (2)  OV L 373, 31.12.1991., 29. lpp.